एक समय कि बात है कि मोदी इण्‍डस्‍ट्री के मालिक हवाई जहाज में सफर कर रहे थे। उनके दाहिनी ओर की कुर्सी पर दिलीप कुमार फिल्‍म अभिनेता बैठे हुए थे। उस वृद्ध ने आराम की मुद्रा में अपनी आँखें बन्‍द कर रखी थी। जबकि अन्‍य लोग दिलीप कुमार को हैलो! हॉय! नमस्‍कार कर रहे थे। एयर होस्‍टेस भी उन्‍हें कुछ अधिक ही सम्‍मान दे रही थी। सब कुछ सामान्‍य हो जाने पर वृद्ध ने जब आँखें खोली तो दिलीप कुमार ने स्‍वयं ही उनसे कहा- '' मैं दिलीप कुमार हूं।'' अच्‍छा- ''आप क्‍या करते हैं।'' मैं फिल्‍म लाईन में हूं। अच्‍छा, ''आप फिल्‍में बनाते हैं।'' दिलीप कुमार- '' नहीं ,मैं एक प्रसिद्ध फिल्‍म अभिनेता हूं। क्‍या आप फिल्‍म नहीं देखते।'' '' हाँ! गांधी के साथ एक बार ''राम राज्‍य'' देखी थी उसके बाद मौका ही नहीं मिला।'' तब उन्‍होने अपना परिचय ''मोदी'' इण्‍डस्‍ट्रीज के मालिक के रूप में दिया। उस दिन दिलीप कुमार को बड़ी शर्मिंदगी हुई। उन्‍हें लगा कि इस व्‍यक्‍ति के आगे आज मैं एक सामान्‍य आदमी हूं।